Document ID: 31997D0086

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιανουαρίου 1997 σχετικά με την ειδική οικονομική συνδρομή της Κοινότητας για την επίβλεψη της εξάλειψης του αφθώδους πυρετού στην Ελλάδα (Το κείμενο στην ελληνική γλώσσα είναι το μόνο αυθεντικό) (97/86/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 2 και το άρθρο 11 παράγραφος 4,
Εκτιμώντας:
ότι, στην Ελλάδα, από τις 3 Ιουλίου μέχρι τις 30 Σεπτεμβρίου 1996, παρουσιάστηκαν κρούσματα αφθώδους πυρετού 7
ότι η εμφάνιση της εν λόγω νόσου αποτελεί σοβαρό κίνδυνο για το ζωικό κεφάλαιο της Κοινότητας και, προκειμένου να βοηθήσει στην εξάλειψη της νόσου το συντομότερο δυνατό, η Κοινότητα έχει τη δυνατότητα να συνδράμει με οικονομική βοήθεια 7
ότι, όταν η παρουσία αφθώδους πυρετού επιβεβαιώθηκε επισήμως, οι ελληνικές αρχές θέσπισαν μέτρα εντός του πλαισίου των διατάξεων του άρθρου 3 παράγραφος 2 της απόφασης 90/424/ΕΟΚ και των ανάλογων διατάξεων της οδηγίας 85/511/ΕΟΚ του Συμβουλίου, της 18ης Νοεμβρίου 1985, για τη θέσπιση κοινοτικών μέτρων για την καταπολέμηση του αφθώδους πυρετού (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7 ότι οι ελληνικές αρχές ανακοίνωσαν τη λήψη μέτρων αυτού του είδους 7
ότι, λόγω της εμφάνισης κρουσμάτων αφθώδους πυρετού τον Ιούλιο 1996 στην Ελλάδα, η Επιτροπή εξέδωσε την απόφαση 96/440/ΕΚ, της 18ης Ιουλίου 1996, σχετικά με ορισμένα μέτρα προστασίας από τον αφθώδη πυρετό (4) 7 ότι, δεδομένης της κατάστασης που επικρατεί ως προς τη νόσο, η εν λόγω απόφαση ανακλήθηκε και τα ληφθέντα μέτρα για την προστασία από τη νόσο τροποποιήθηκαν με την απόφαση 96/526/ΕΚ της Επιτροπής, της 30ής Αυγούστου 1996, σχετικά με ορισμένα μέτρα προστασίας από τον αφθώδη πυρετό στην Ελλάδα και την κατάργηση της απόφασης 96/440/ΕΚ (5) 7
ότι η κατάσταση ως προς τον αφθώδη πυρετό απαιτεί εντατική επίβλεψη 7
ότι η Ελλάδα, με επιστολή της, της 19ης Σεπτεμβρίου 1996, υπέβαλε πρόγραμμα για την επίβλεψη της νόσου του αφθώδους πυρετού στη Ροδόπη 7 ότι, στο πρόγραμμα αυτό λαμβάνονται υπόψη οι διατάξεις του παραρτήματος ΙΙ της απόφασης 96/526/ΕΚ 7
ότι, για τους σκοπούς της επίβλεψης της νόσου, μπορεί ένα χωριό να θεωρηθεί επιδημιολογική μονάδα, τουλάχιστον σε ό,τι αφορά τις εκμεταλλεύσεις εκτροφής αιγοπροβάτων 7
ότι πληρούνται οι όροι για τη χορήγηση κοινοτικής οικονομικής βοήθειας για την επίβλεψη του προγράμματος που υπέβαλε η Ελλάδα 7
ότι πρέπει για λόγους που αφορούν κυρίως τον έλεγχο, να εφαρμόζονται τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (6), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (7) 7
ότι, για να γίνει ορθή οικονομική διαχείριση, πρέπει η Ελλάδα να στείλει τα απαραίτητα δικαιολογητικά έγγραφα στην Επιτροπή 7
ότι πρέπει να καθορισθεί εκ των προτέρων το μέγιστο ύψος της οικονομικής ενίσχυσης για τη συγκεκριμένη δράση 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Εγκρίνεται το πρόγραμμα επίβλεψης του αφθώδους πυρετού που υπεβλήθη στις 19 Σεπτεμβρίου 1996.
2. Για την επίβλεψη της νόσου του αφθώδους πυρετού κατά την περίοδο από 1ης Οκτωβρίου 1996 μέχρι 31 Δεκεμβρίου 1996, η Ελλάδα δύναται να λάβει κοινοτική οικονομική βοήθεια. Η επίβλεψη πραγματοποιείται σύμφωνα με τις διατάξεις του παραρτήματος ΙΙ της απόφασης 96/526/ΕΚ. Η οικονομική συνδρομή της Κοινότητας ανέρχεται στο 70 % του κόστους για:
- την κλινική εξέταση βοοειδών και αιγοπροβάτων,
- την τήρηση μητρώων με επιδημιολογικά στοιχεία για τις ελεγχθείσες αγέλες,
- τη συλλογή και μεταφορά δειγμάτων αίματος,
- την αγορά αντιδραστηρίων και την εργαστηριακή εξέταση των δειγμάτων.
Άρθρο 2
1. Η κοινοτική οικονομική συνδρομή θα χορηγηθεί αφού υποβληθούν τα σχετικά δικαιολογητικά έγγραφα.
2. Τα δικαιολογητικά έγγραφα που αναφέρονται στο άρθρο 1 παράγραφος 1, περιλαμβάνουν:
α) επιδημιολογική έκθεση για όλους τους ελέγχους που έχουν διενεργηθεί σε κάθε επαρχιακό κτηνιατρικό υποσταθμό 7
β) έκθεση για τις διενεργηθείσες εργαστηριακές εξετάσεις 7
γ) χρηματοδοτική έκθεση που περιλαμβάνει κατάλογο των δικαιούχων, τον τόπο εγκατάστασής τους και το καταβληθέν ποσό.
3. Η οικονομική συνδρομή της Κοινότητας περιορίζεται σε 30 000 Ecu.
Άρθρο 3
Εφαρμόζονται, τηρουμένων των αναλογιών, τα άρθρα 8 και 9 του κανονισμού (ΕΟΚ) αριθ. 729/70.
Άρθρο 4
Η παρούσα απόφαση απευθύνεται στην Ελληνική Δημοκρατία.
Βρυξέλλες, 10 Ιανουαρίου 1997.

Labels: 4
19
0
3
6
18